આણંદમાં સલાટીયા રોડ ઉપર સરવૈયા મસ્જીદ પાસે બગદાદ નગરમાં રહેતા ગુલામનબી ઉર્ફે ગુલ્લુ મહંમદભાઈ વ્હોરા અને તેમના સંબંધીઓ ગતરોજ બપોરના સાડા બાર વાગ્યાના સુમારે ઉમરીનગર પાસે અગાઉ થયેલ ઝઘડાનું સમાધાન કરાવવા માટે ગયા હતા ત્યારે એઝાઝ દિવાન સહિત પાંચ શખ્સો ગેરકાયદેસર મંડળી આવ્યા હતા અને યાસીન ખીલ્લી અને અફજલ ખીલ્લીએ તેઓને ઈજાઓ પહોંચાડી હતી જ્યારે એઝાઝ દિવાને રીવોલ્વર લઈ આવી હવામાં ફાયરીંગ કરી ગુલામનબીને બરડાના ભાગે રીવોલ્વરના ઢુસા મારી હત્યાનો પ્રયાસ કરતા ગુલામનબી લોહીલુહાણ હાલતમાં ત્યાં જ ફસડાઈ પડયા હતા ત્યારે પાંચેય શખ્સોએ તેઓએ પહેરેલ સોનાની ચેઈન લુંટી ફરાર થઈ ગયા હતા.